b'\n_START_ARTICLE_\nCyclosternum fasciatum\n_START_SECTION_\nOpis\n_START_PARAGRAPH_\nCyclosternum fasciatum je eden od manj\xc5\xa1ih pti\xc4\x8djih pajkov, saj meri v razponu nog samo 12 cm. Kljub temu je eden od najve\xc4\x8djih vrst v rodu. \xc5\xbdivali imajo telo \xc4\x8drne barve z rde\xc4\x8dim tigrastim vzorcem, karapaks pa imajo rde\xc4\x8d. Telo pokrivajo alergene \xc5\xa1\xc4\x8detine. Za samce je zna\xc4\x8dilno, da imajo tibialne kavlje na sprednjih parih nog, s katerimi si pomagajo pri lovu in pri obvladovanju samice pri parjenju. Hitro rastejo, njihova \xc5\xbeivljenjska doba pa je dolga. Podobno kot drugi pti\xc4\x8dji pajki se tudi Cyclosternum fasciatum v \xc4\x8dasu svojega \xc5\xbeivljenja nekajkrat letno levijo, v mladosti ve\xc4\x8dkrat, odrasle \xc5\xbeivali pa samo \xc5\xa1e enkrat letno.\n_START_SECTION_\nZna\xc4\x8dilnosti\n_START_PARAGRAPH_\nCyclosternum fasciatum so talni pajki, ki \xc5\xbeivijo v podzemnih rovih. Podobno kot ve\xc4\x8dina pti\xc4\x8djih pajkov novega sveta tudi Cyclosternum fasciatum odvr\xc5\xbee dra\xc5\xbee\xc4\x8da vlakna iz svojega zadka in zadnjih nog, kadar se po\xc4\x8duti ogro\xc5\xbeenega. Samica po oploditvi v jaj\xc4\x8dni ovoj odle\xc5\xbee 200 - 800 jaj\xc4\x8dec, iz katerih se izle\xc5\xbeejo mladi pajki, ki se raz\xc5\xa1irijo po okolici. Verjetno je pri tej vrsti prisoten tudi spolni kanibalizem.\n_START_SECTION_\nVzgoja v terariju\n_START_PARAGRAPH_\nCyclosternum fasciatum gojijo ljubitelji pajkov v terarijih pri relativno visoki vlagi 60% - 70% in pri temperaturi 20-28 \xc2\xb0C. Potrebujejo globok sloj substrata, da si lahko skopljejo brlog. So dokaj nemirne \xc5\xbeivali in se v primeru ogro\xc5\xbeenosti branijo z odmetavanjem alergenih dla\xc4\x8dic. Ljudem so sorazmerno nenevarni, vendar se lahko zaradi ve\xc4\x8dkratnih napadih z alergenimi \xc5\xa1\xc4\x8detinami pojavi okrepljena alergija. Niso za za\xc4\x8detnike, saj lahko napadejo gojitelja brez vzroka.'